Som husejer gør du klogt i at tjekke, at vandet kan komme væk fra huset, hvis skybruddet sætter ind hos dig.

Der har været og er fortsat søndag voldsomt regnvejr mange steder i Danmark - og mere kan være i vente. Særligt husejere skal være opmærksomme, når der er varsler om meget regn og decideret skybrud. Indsatsleder hos Nordjyllands Beredskab giver her gode råd: Skybrud koster 203 mio. kroner - Skybrud er noget af det, der kommer bag på mange, når det sker, siger skadesdirektør i Alm. Brand Group, Henrik Bundgaard til tv2.dk. - Det kan ikke alene være en voldsom oplevelse at have vand inde på stuegulvet. Men mange mister også gamle fotografier og genstande med stor affektionsværdi, som ødelægges, hvis der står vand i kælderen. Det er særligt ærgerligt, da det kan være unikke ting, som er umulige at få genanskaffet, fortsætter han. Sidste år kostede indtrængende vand på baggrund af skybrud 203 millioner kroner ifølge brancheforeningen Forsikring & Pension. Gode råd før, under og efter Forsikringsoplysningen har lavet en guide til, hvad man kan gøre både før, under og efter skybrud. Blandt de umiddelbart nemme greb, man kan gøre, når der er varslet skybrud, er, at lukke døre og vinduer. For faktisk bliver skader efter vand, der kommer ind gennem åbne døre og vinduer, er ikke dækket af forsikringen. Har man kælder, er det en god ide at fjerne ting fra gulvet og eventuelt tildække afløb i kælderen med plast og læg en plade og sandsæk ovenpå. Man skal også tjekke udendørs afløbsriste og tagrender og tagnedløb. Vandet er sundhedsskadeligt Hvis man bliver ramt af skybrud er det ifølge Forsikringsoplysningen vigtigt, at man bliver i sit hus og er klar med spande, koste og klade, så man kan opsamle vand, der trænger ind. Desuden skal man huske at have handsker og vandtæt tøj og fodtøj på, da kloakvand er sundhedsskadeligt.